เรื่องร้องเรียน: บ้านเลขที่99 ไม่แก้ไขเรื่องแมวเลยค่ะ กลิ่นก็คลุ้งหน้าบ้าน แมวยังมานอนในบ้านอยู่ หมัดแมวเข้าบ้านจนทำให้หมาที่เลี้ยงไว้เสียแล้วค่ะ เลี้ยงมานาน16ปีไม่เป็นอะไร พอข้างบ้านเลี้ยงแมวเท่านั้นทั้งมลพิษกลิ่นของเสียแมวทั้งหมัด/เห็บแมวมาบุกรุกหมด เขตมาเตือนก็หลายครั้ง(เกิน5ครั้งแล้ว)แต่ไม่เห็นจะเอาจริงเอาจังสักที แบบนี้ควรทำอย่างไรดีคะ??
การดำเนินการของเจ้าหน้าที่: กรณีดังกล่าวได้ดำเนินการตรวจสอบแล้ว และได้ออกแบบตรวจแนะนำของเจ้าพนักงานให้ดำเนินการปรับแก้ไข โดยให้เลี้ยงสัตว์เลี้ยงภายในสถานที่ของตนไม่ปล่อยให้สัตว์เลี้ยงอยู่นอกสถานที่เลี้ยง ซึ่งเจ้าของบ้านรับทราบและขอระยะเวลาในการแก้ไข พร้อมนี้จะได้ดำเนินการติดตามตรวจสอบอีกครั้ง
ความเห็นของผู้แจ้ง: ขอบคุณเจ้าหน้าที่มากๆเลยค่ะ ถ้าเพื่อนบ้านยังไม่แก้ไขจะติดต่อกลับไปอีกครั้งค่ะ สู้ๆนะคะบอกทั้งตัวเองและเจ้าหน้าที่ บ้านนี้พูดยากม๊ากก🥹🙏
พื้นที่: แขวงบางมด เขตจอมทอง กรุงเทพมหานคร